**SS-520** — японская цвердапаліўная ракета. З’яўляецца развіццём геафізічнай ракеты **S-520**. Выгатаўляецца кампаніяй IHI Aerospace.

Ракета мае дзве версіі, двухступеньчатую для геафізічных субарбітальных запускаў, і трохступеньчатую, для арбітальных запускаў. У трохступеньчатай версіі першая ступень створана на аснове **S-520**. Стабілізацыя ракеты ў палёце ажыццяўляецца закруткай уздоўж падоўжнай восі з дапамогай стабілізатараў. Цяга рухавіка першай ступені складае 14,6 тон (145—185 кН), удзельны імпульс — 265 с. SS-520 створана каб прадэманстраваць, наколькі маленькай можа зрабіць арбітальную ракету-носьбіт.

Субарбітальны варыянт ракеты можа запусціць карысную нагрузку вагой 140 кілаграмаў на вышыню ад 800 да 1000 км. Першыя дзве SS-520 былі запушчаны ў 1998 і 2000 гадах адпаведна і паспяхова выканалі свае місіі, адправіўшы карысную нагрузку на субарбітальныя траекторыі. Двухступеньчатая версія ракеты запускалася Інстытутам касмічных даследаванняў і астранаўтыкі Японіі для правядзення навуковых даследаванняў у магнітасферы і ва ўмовах мікрагравітацыі.

Пасля далейшай распрацоўкі і дадавання трэцяй ступені, чацвёрты і пяты асобнікі SS-520 былі зроблены ў якасці арбітальных.

* Поўная маса: 2600 кг
* Даўжыня: 9,70 м
* Дыяметр: 0,52 м
* Апацэнтр: 1000 км

### SS-520-4

Чацвёртая версія SS-520 уключае невялікую трэцюю ступень і можа вывесці 3U CubeSat на 180 км × 1,500 км арбіту з нахілам 31°. Гэта дэманстрацыя тэхналогіі без планавання далейшай серыйнай вытворчасці. Яе запуск павінен быў адбыцца 10 студзеня 2017 года, аднак быў адкладзены з-за кепскага надвор’я (хуткасці ветру). Ракета была запушчана 14 студзеня 2017 года, але не здолела дасягнуць арбіты з-за страты тэлеметрыі. У выпадку поспеху яна стала бы самай маленькай і лёгкай арбітальнай ракетай-носьбітам, перасягнуўшы рэкорд Lambda-4S. Тэлеметрыя была страчана праз 20 секунд палёту. Праз 3 хвіліны палёту дыспетчары адправілі код спынення, загадваючы другой ступені не ўключаць рухавік пасля аддзялення. Ракета ўпала ў акіян у бяспечнай зоне.

### SS-520-5

Другая спроба стаць самай маленькай арбітальнай ракетай-носьбітам была зроблена 3 лютага 2018 г. Узлёт з касмічнага цэнтра Уцінаура адбыўся напачатку дзесяціхвіліннага пускавога акна, ў 14:03 па мясцовым часе (05:03 UTC). Палёт прайшоў паспяхова, і скончыўся вывядзеннем спадарожніка TRICOM- 1R CubeSat.

#### Характарыстыкі

* Даўжыня – 9,54 м
* Поўная маса – 2,6 тон
* Дыяметр – 0,52 м
* Карысная нагрузка – ~4 кг

### Спіс запускаў

| Нумар ракеты | Дата | Тып запуску | Стартавая пляцоўка | Карысная нагрузка | Outcome |
| --- | --- | --- | --- | --- | --- |
| SS-520-1 | 5 лютага 1998 | Субарбітальны | Касмічны цэнтр Уцінаура | ENA/EPS/LAP | Поспех |
| SS-520-2 | 4 снежня 2000 | Субарбітальны | Svalbard Rocket Range | Ion Outflow | Поспех |
| SS-520-4 | 14 студзеня 2017 | Арбітальны | Касмічны цэнтр Уцінаура | TRICOM-1 | Не дасягнула арбіты |
| SS-520-5 | 3 лютага 2018 | Арбітальны | Касмічны цэнтр Уцінаура | TRICOM-1R | Поспех |
| SS-520-3 | 4 лістапада 2021 | Субарбітальны | Svalbard Rocket Range | Ion Outflow (GCI Cusp) | Поспех |

Зноскі
------

1. ↑  Sounding Rocket (англ.)(недаступная спасылка). *IHI Aerospace*. Архівавана з першакрыніцы 20 студзеня 2017.
2. ↑  SS-520 Nano satellite launcher and its flight result **(нявызн.)**. Архівавана з першакрыніцы 17 красавіка 2021. Праверана 9 мая 2021.
3. ↑  SS-520 | Sounding Rockets | ISAS **(нявызн.)** .
4. ↑  Smallest Orbital Launch Vehicle ready for Liftoff from Japan – Spaceflight101 **(нявызн.)**. *spaceflight101.com*. Архівавана з першакрыніцы 11 студзеня 2017. Праверана 11 студзеня 2017.
5. ↑  SS-520 (англ.). *Institute of Space and Astronautical Science*. Архівавана з першакрыніцы 9 студзеня 2017. Праверана 10 студзеня 2017.
6. ↑  SS-520 **(нявызн.)**. *space.skyrocket.de*. Архівавана з першакрыніцы 22 ліпеня 2017. Праверана 11 студзеня 2017.
7. ↑  *News, I4U*. JAXA Postpones Launch of World's Smallest Space Rocket due to Strong Wind **(нявызн.)**. *I4U News*. Архівавана з першакрыніцы 12 студзеня 2017. Праверана 12 студзеня 2017.
8. 1 2 3  Experimental Launch of World's Smallest Orbital Space Rocket ends in Failure **(нявызн.)**. Архівавана з першакрыніцы 22 ліпеня 2017. Праверана 15 студзеня 2017.
9. ↑  *Clark, Stephen*. Launch of experimental Japanese rocket scrubbed – Spaceflight Now **(нявызн.)**. Архівавана з першакрыніцы 11 студзеня 2017. Праверана 11 студзеня 2017.
10. ↑  Japanese sounding rocket claims record-breaking orbital launch **(нявызн.)** (3 February 2018).
11. 1 2  Japón lanza con éxito un minicohete que logra poner en órbita un microsatélite **(нявызн.)** (3 February 2018).
12. ↑  SS-520-4 号機 **(нявызн.)**. Архівавана з першакрыніцы 9 ліпеня 2017. Праверана 17 кастрычніка 2017.
13. ↑  SS-520 5号機の進捗状況について **(нявызн.)**. Архівавана з першакрыніцы 17 кастрычніка 2017. Праверана 17 кастрычніка 2017.
14. ↑   (5 November 2021). *Launch Result of the SS-520-3 Sounding Rocket*. Прэс-рэліз.